[PIRKIMO PAVADINIMAS] PIRKIMO
[NURODYKITE PIRKIMO ETAPĄ] SUTARTIS Nr.__________

20[...] m. [...] [...] d.
Vilnius
[perkančiosios organizacijos pavadinimas], juridinio asmens kodas [...], buveinės adresas [...], kurios duomenys kaupiami ir saugomi Juridinių asmenų registre, atstovaujama [sutartį pasirašančio asmens pareigos, vardas ir pavardė], veikiančio pagal [nurodykite dokumentą, kuris įgalioja pasirašantį asmenį pasirašyti sutartį] (toliau – PO),
ir 
[Dalyvio pavadinimas], juridinio asmens kodas [...], buveinės adresas [...], kurios duomenys kaupiami ir saugomi Juridinių asmenų registre, atstovaujama [sutartį pasirašančio asmens pareigos, vardas ir pavardė], veikiančio pagal [nurodykite dokumentą, kuris įgalioja pasirašantį asmenį pasirašyti sutartį] (toliau – Dalyvis) (toliau kartu vadinami „Šalimis“, o kiekvienas atskirai – „Šalimi“), 
sudarė šią [nurodykite pirkimo objekto pavadinimą] pirkimo [nurodykite pirkimo etapą] sutartį (toliau – Sutartis) ir susitarė dėl žemiau išvardintų sąlygų. 
1. Sutarties dalykas.
1.1. Šia Sutartimi Dalyvis įsipareigoja šioje Sutartyje nustatyta tvarka ir sąlygomis [pasirinkite pirkimo etapo objektą: sukurti [nurodykite pirkimo objekto pavadinimą] pirkimo prototipą/sukurti [nurodykite pirkimo objekto pavadinimą] pirkimo inovatyviojo produkto bandomąją partiją, apimančią/neapimančią nekomercinės apimties inovatyvių produktų pirkimą(-o)]. (toliau –pirkimo rezultatas). 
1.2. Šia Sutartimi PO įsipareigoja šioje Sutartyje nustatyta tvarka ir sąlygomis sumokėti Dalyviui už tinkamai ir laiku sukurtą pirkimo rezultatą. 
1.3. Pirkimo rezultatas ir reikalavimai jo sukūrimui yra numatyti šios Sutarties priede Nr. 1 „Techninė specifikacija“. 
2. Sutarties kaina (kainodaros taisyklės) ir mokėjimo sąlygos.
2.1. Bendra pirkimo rezultato sukūrimo vertė [nurodykite vertę eurais skaičiais ir žodžiais] iš kurių Dalyviui tenkanti išlaidų dalis yra [nurodykite vertę eurais skaičiais ir žodžiais], o PO – tenkanti išlaidų dalis yra [nurodykite vertę eurais skaičiais ir žodžiais]. Dalyviui už tinkamai ir laiku sukurtą pirkimo rezultatą PO šioje Sutartyje nustatyta tvarka sumoka [nurodykite vertę eurais skaičiais ir žodžiais] (toliau apibendrintai vadinama – Kaina). 
2.2. Kaina yra maksimali ir fiksuota.  
2.3. Jeigu PO nustato, kad pirkimo rezultatas ar jo techniniai, funkciniai, kiekybės ir kokybės kriterijai neatitinka Sutartyje ir pirkimo dokumentuose nustatytų reikalavimų, Dalyviui mokėtina Kaina mažinama proporcingai pasiektiems rezultatams. 
2.4. Kainos mažinimas nustatomas bendru rašytiniu Šalių susitarimu. Minėtas susitarimas tarp Šalių privalo būti pasiektas ne vėliau kaip per 15 (penkiolika) darbo dienų, skaičiuojant nuo PO raštiško kreipimosi į Dalyvį informuojant dėl Kainos mažinimo. Šalims nesutarus dėl proporcingai mažinamos Kainos, PO privalo raštu kreiptis į pirkimus koordinuojančią organizaciją ir prašyti pasitelkus ekspertus, nustatyti kokia dalimi Kaina turi būti sumažinta. 
2.5. Jeigu pirkimo objektas ar jo techniniai, funkciniai, kiekybės ir kokybės kriterijai neatitinka šioje Sutartyje ir pirkimo dokumentuose nustatytų reikalavimų dėl Dalyvio kaltės, Kaina Dalyviui nemokama. 
2.6. PO sumoka Dalyviui [...] proc. kainos dydžio avansą per 10 dienų nuo šios Sutarties pasirašymo ir išankstinės mokėjimo sąskaitos gavimo dienos, pervesdama į Dalyvio sąskaitą banke, nurodytą Sutartyje, tačiau Dalyvis turi pateikti PO avanso užtikrinimą – banko garantiją arba draudimo bendrovės raštą arba kitą sutartinių įsipareigojimų įvykdymo užtikrinimą ne mažesnei nei šiame punkte nurodytai sumai. 
2.7. Šios Sutarties rezultatą PO iš Dalyvio priima pasirašytinai. Priimdama šios Sutarties rezultatą, PO privalo įsitikinti, kad pirkimo objektas, jo techniniai, funkciniai, kiekybės ir kokybės kriterijai atitinka pirkimo sutartyje ir pirkimo dokumentuose nustatytus reikalavimus ir nepažeistos kitos Sutartyje nustatytos sąlygos. PO sumoka Dalyviui už suteiktą tinkamą ir Sutarties sąlygas atitinkantį pirkimo rezultatą ne vėliau kaip per 30 (trisdešimt) kalendorinių dienų nuo PVM sąskaitos-faktūros gavimo dienos ir nuo pirkimo rezultato priėmimo-perdavimo akto (Sutarties priedas Nr. 2 „Pirkimo rezultato priėmimo-perdavimo akto forma“) pasirašymo dienos (nuo vėlesnės iš nurodytų datų).  
3. Šalių teisės ir pareigos.
3.1. Dalyvis įsipareigoja sukurti pirkimo rezultatą, vadovaudamasis Sutarties nuostatomis ir teisės aktų reikalavimais ir užtikrinti, kad pirkimo rezultatas atitiks Sutarties priede Nr. 1 „Techninė specifikacija“ nurodytus reikalavimus, bei vykdyti visas savo pareigas, kylančias iš šios Sutarties, pagal Sutartyje nustatytą tvarką, veikti sąžiningai ir vykdant savo įsipareigojimus pagal šią Sutartį bendradarbiauti su PO. 
3.2. Dalyvis įsipareigoja sudaryti sąlygas PO bei kitoms kompetentingoms institucijoms, kurioms šią teisę suteikia įstatymai ar kiti teisės aktai, tikrinti Sutarties įgyvendinimą. 
3.3. Sutarties vykdymui Dalyvis turi teisę pasitelkti subtiekėją (-us), jeigu savo pasiūlyme Dalyvis nurodo, kad ketina pasitelkti subtiekėją (-us). 
3.4. PO įsipareigoja sumokėti šioje Sutartyje numatytą Kainą Sutartyje nustatyta tvarka ir terminais bei vykdyti visas savo pareigas, kylančias iš šios Sutarties, pagal Sutartyje nustatytą tvarką ir veikti sąžiningai, nepažeisti šios Sutarties ir teisės aktų reikalavimų bei vykdant šią Sutartį bendradarbiauti su Dalyviu. 
3.5. PO ar jo paskirtas atstovas turi teisę gauti iš Dalyvio visą reikiamą informaciją, susijusią su pirkimo rezultato sukūrimu, susipažinti su dokumentais ar informacija, susijusiais su pirkimo rezultatu ir šios Sutarties vykdymu, vykdyti Sutarties vykdymo stebėseną ir patikras vietoje. 
4. Patvirtinimai ir garantijos.
4.1. Kiekviena iš Šalių pareiškia ir garantuoja kitai Šaliai, kad: 
4.1.1. Šalis turi visas teises, įgaliojimus ir patvirtinimus, reikalingus sudaryti ir vykdyti Sutartį; 4.1.2.  Šalis atliko visus reikalingus teisinius veiksmus, kad ši Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus Paslaugoms teikti ar gauti; 4.1.3. šios Sutarties sudarymas bei vykdymas nepažeidžia (i) atitinkamos Šalies įstatų, veiklos dokumentų; (ii) jai taikomų įstatymų ir kitų teisės aktų; (iii) teismo ar kitų valstybės institucijų sprendimų, aktų ar kitų dokumentų, privalomų atitinkamai Šaliai; (iv) atitinkamos Šalies sudarytų sutarčių ar trečiųjų asmenų atžvilgiu prisiimtų vienašalių įsipareigojimų; (v) atitinkamos Šalies kreditorių teisių. 
5. Atsakomybė.
5.1. Jei Dalyvis dėl savo kaltės vėluoja sukurti pirkimo rezultatą per Sutartyje nustatytą laikotarpį, PO gali, be raštiško įspėjimo ir neprarasdama teisės į kitas savo teisių gynimo priemones pagal Sutartį, pareikalauti 0,02 proc. dydžio delspinigių nuo Kainos už kiekvieną uždelstą dieną, skaičiuojant nuo Sutartyje pirkimo rezultato sukūrimo laikotarpio pabaigos iki dienos, kai vėluojamas pirkimo rezultatas buvo faktiškai sukurtas ir perduotas. Delspinigiai gali būti išskaičiuojami iš Dalyviui mokėtinos Kainos.  
5.2. Neatlikusi mokėjimo nustatytais terminais, PO, Dalyviui pareikalavus, privalo sumokėti 0,02 procento dydžio delspinigius nuo laiku nesumokėtos Kainos sumos už kiekvieną uždelstą dieną. 
5.3. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus. 
5.4. Jei Dalyvis negali laiku ir (ar) tinkamai įvykdyti šioje Sutartyje numatytų įsipareigojimų dėl PO kaltės ir (ar) nuo PO priklausančių aplinkybių ir (ar) dėl bet kokių kitų aplinkybių, nepriklausančių nuo Dalyvio, Dalyviui netaikoma šioje Sutarties dalyje numatyta atsakomybė ir neskaičiuojami delspinigiai. 
5.5. Šalis, nevykdanti ar netinkamai vykdanti savo įsipareigojimus pagal Sutartį, privalo atlyginti kitai Šaliai visus dėl to padarytus tiesioginius nuostolius. 
5.6. Visais atvejais Sutarties Šalis pagal Sutartį atlygina tik tiesioginius nuostolius, o atlyginamų nuostolių dydis negali viršyti Kainos. Šis atsakomybės ribojamas netaikomas tais atvejais, kai nuostoliai kyla dėl Sutarties Šalies tyčinių veiksmų ar didelio neatsargumo. 
5.7. Dalyviui pažeidus Sutartyje numatytus įsipareigojimus (išskyrus Sutarties 2.4 p. numatytą atvejį), PO turi teisę apie tai raštu informuoti Dalyvį ir numatyti protingą terminą pažeidimams pašalinti. Jeigu Dalyvis nepašalina pažeidimų per PO nurodytą terminą, PO turi teisę vienašališkai nutraukti Sutartį ir reikalauti atlyginti dėl pažeidimo patirtus nuostolius. 
6. Sutarties galiojimas, keitimas, pasibaigimas ir nutraukimas. 
6.1. Sutartis įsigalioja pasirašymo dieną. Sutartis galioja iki įsipareigojimų tinkamo visiško įsipareigojimų įvykdymo, bet ne vėliau kaip iki 20[...] m. [...] [...] d. 
6.2. Sutarties sąlygos, kol Sutartis galioja, negali būti keičiamos, išskyrus tokias Sutarties sąlygas, kurias pakeitus nebūtų pažeisti pirkimų principai. Sutarties pakeitimai įforminami papildomu susitarimu, pasirašomu abiejų Sutarties Šalių. 
6.3. Sutartis gali būti keičiama/pratęsiama šiais atvejais:
6.3.1.
6.3.2.
6.4. Riziką dėl kitų mokesčių ir išlaidų prisiima Dalyvis. Pakitus mokestinei aplinkai ir atsiradus kitiems mokesčiams ar atsiradus išlaidoms ar dėl bendro kainų lygio pasikeitimo bei paslaugų grupių kainų pokyčių Kaina nebus perskaičiuojama.
6.5. Sutartis be joje numatytų nutraukimo atvejų, gali būti nutraukta Lietuvos Respublikos civilinio kodekso ir (ar) kitų teisės aktų nustatyta tvarka ir atvejais. 
7. Nenugalimos jėgos aplinkybės. 
7.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar  netinkamą įvykdymą, jeigu Šalis įrodo, kad tai įvyko dėl aplinkybių, kurių Šalis negalėjo kontroliuoti ir protingai numatyti, išvengti ar pašalinti jokiomis priemonėmis, pavyzdžiui, Vyriausybės sprendimai ir kiti aktai, kurie turėjo poveikį Šalies veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės (toliau – Nenugalimos jėgos aplinkybės). Esant nenugalimos jėgos aplinkybėms, Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų įsipareigojimų neįvykdymą ar netinkamą įvykdymą, o įsipareigojimų vykdymo terminas pratęsiamas.
7.2. Šalis, prašanti ją atleisti nuo atsakomybės, privalo pranešti kitai Šaliai raštu apie Nenugalimos jėgos aplinkybes nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, jog sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas. 
7.3. Pagrindas atleisti Šalį nuo atsakomybės atsiranda nuo Nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo atlyginti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo. 
7.4. Jei Nenugalimos jėgos aplinkybės trunka ilgiau kaip 30 (trisdešimt) kalendorinių dienų, bet kuri Šalis turi teisę nutraukti Sutartį įspėdama apie tai kitą šalį prieš ne vėliau kaip prieš 10 (dešimt) kalendorinių dienų iki Sutarties nutraukimo dienos. 
8. Sutarties vykdymo užtikrinimas. 
8.1. Dalyvis ne vėliau kaip per 5 (penkias) darbo dienas nuo Sutarties pasirašymo dienos privalo Sutarties įvykdymo užtikrinimui pateikti Lietuvos Respublikoje ar užsienyje registruoto banko garantiją arba draudimo bendrovės laidavimo raštą, tai kaip tai numatyta pirkimo sąlygose. Užtikrinimo vertė turi būti ne mažesnė kaip [nurodykite užtikrinimo sumą eurais skaičiais ir žodžiais]. Sutartis įsigalioja tik Dalyviui pateikus reikalaujamą Sutarties įvykdymo užtikrinimą. 
9. Naudojimasis intelektinės nuosavybės teisėmis. 
9.1. Intelektinės nuosavybės objektai, kurie sukuriami ar atsiranda Dalyviui dalyvaujant pirkime ir (ar) teikiant Mokslinių tyrimų ir eksperimentinės plėtros (toliau – MTEP) paslaugas arba prieš tai, jeigu juos Dalyvis naudoja per pirkimą ir (ar) teikdamas MTEP paslaugas, priklauso Dalyviui. 
9.2. Dalyvis privalo suteikti PO neribotą teisę neatlygintinai naudotis pirkimo metu sukurtais intelektinės nuosavybės objektais, o trečiosioms šalims – neišimtinę teisę (pavyzdžiui, licenciją rinkos sąlygomis). 
10. Naudojimasis materialiąja pirkimo metu sukurta nuosavybe.
10.1. Jeigu Dalyvio pirkime sukurti pirkimo rezultatai yra neatsiejamai susiję materialiąja nuosavybe (sukurtas inovatyviojo produkto prototipas ar bandomoji inovatyviojo produkto partija), Dalyvis privalo perduoti šią nuosavybę PO.  
10.2. Apie materialiosios nuosavybės perdavimą pažymima pirkimo rezultato priėmimo-perdavimo akte (Sutarties priedas Nr. 2 „Pirkimo rezultato priėmimo perdavimo akto forma“).  
11. Konfidenciali informacija.
11.1. Šalys susitaria laikyti šią Sutartį (išskyrus Sutarties sudarymo faktą) bei visą jos pagrindu viena kitai perduodamą informaciją paslaptyje neterminuotai, neatsižvelgiant į tai, ar ta informacija pateikiama žodžiu ar raštu. Šalys susitaria neatskleisti konfidencialios informacijos jokiai trečiai šaliai be išankstinio raštiško ją pateikusios Šalies sutikimo, o taip pat - nenaudoti konfidencialios informacijos asmeniniams ar trečiųjų asmenų poreikiams. 
11.2. Visa kiekvienos iš Šalių suteikta informacija yra laikoma konfidencialia, nebent kuri nors Šalis raštu patvirtins, kad tam tikra pateikta informacija nėra konfidenciali.
11.3. Konfidencialia informacija taip pat laikoma:
11.3.1. elektronine forma, raštu ar kitu būdu išreikšta informacija, gauta vykdant Sutartį;
11.3.2. duomenys, asmens duomenys, elektroniniai duomenys, archyvuota informacija ir kita informacija, paruošta Šalies darbuotojų.
11.4. Asmuo, kuriam Šalis atskleidžia konfidencialią informaciją, turi prisiimti konfidencialumo įsipareigojimus pagal šio Sutarties skyriaus nuostatas ir naudoti tokią informaciją tik tam tikslui, kuriam ji buvo suteikta. Šio skyriaus nuostatos netaikomos informacijai, kuri yra ar tampa prieinama viešai arba gauta atskleidus ar turi būti atskleista pagal teisės aktų reikalavimus. Šalis, pažeidusi šioje Sutartyje numatytus įsipareigojimus – saugoti konfidencialią informaciją ir jos neatskleisti - privalo atlyginti kitai Šaliai šios Sutarties pažeidimu padarytus nuostolius bei imtis visų protingų veiksmų, kad per trumpiausią laikotarpį ištaisytų tokio atskleidimo pasekmes.
11.5. Šalys žino, sutinka ir įsipareigoja neskleisti, negarsinti, neperduoti tretiesiems asmenims konfidencialios informacijos, šia informacija naudotis tik Sutarties įvykdymo tikslui, o pasibaigus Sutarties galiojimui ar Sutartį nutraukus – grąžinti konfidencialią informaciją kitai Šaliai ar pateiktą informaciją sunaikinti.
11.6. Šalis, pažeidusi Sutartyje numatytą konfidencialumo pareigą, įsipareigoja pagal pagrįstą kitos Šalies reikalavimą sumokėti pastarajai ______ Eur (_________ eurų) dydžio baudą ir atlyginti visus Šalies patirtus tiesioginius ir netiesioginius nuostolius, kiek jų nepadengia numatyta bauda. Šiame punkte nurodyto dydžio bauda Šalių susitarimu laikoma minimaliais nukentėjusios Šalies nuostoliais, patiriamais kiekvienu atveju, kai kita Šalis nesilaiko nustatytų konfidencialumo įsipareigojimų.
12. Kitos sąlygos. 
12.1. Šalys pripažįsta, kad sudarydamos šią Sutartį išreiškia savo valią būti saistomomis šios Sutarties. 
12.2. Sutartis yra sudaryta bei turi būti vykdoma ir aiškinama pagal Lietuvos Respublikos įstatymus ir jai taikoma Lietuvos Respublikos teisė. 
12.3. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui. 
12.4. Jei Dalyvis Sutarties vykdymui pasitelkia subtiekėją (-us), kuris (-e) netinkamai vykdo įsipareigojimus Dalyviui, taip pat tuo atveju, kai subtiekėjas (-ai) nepajėgus vykdyti įsipareigojimų 
Dalyviui dėl iškeltos bankroto bylos ir (ar) panašios padėties, Dalyvis gali pakeisti subtiekėją (-us). Apie tai jis privalo raštu informuoti PO šioje Sutartyje nustatyta tvarka, nurodydamas subtiekėjo (-ų) pakeitimo priežastis. Subtiekėjo (-ų) pakeitimui Šalys sudaro susitarimą dėl subtiekėjo (-ų) pakeitimo. Ši Sutarties sąlyga taikoma tuomet, jei pasiūlyme Dalyvis nurodo, kad ketina pasitelkti subtiekėją (-us). 
12.5. Ginčai sprendžiami derybų būdu, o nepavykus išspręsti ginčo per 30 (trisdešimt) kalendorinių dienų nuo ginčo pradžios dienos (ginčo pradžios diena laikoma diena, kai viena Sutarties Šalis gauna kitos Šalies Sutartyje nustatyta tvarka pateiktą pretenziją), jis bus nagrinėjamas įstatymų nustatyta tvarka kompetentingame teisme. 
12.6. Šalys susitaria, kad visas susirašinėjimas tarp Šalių bus vykdomas lietuvių kalba. Visi pranešimai ir kitas susirašinėjimas, kuriuos Šalis gali pateikti kitai Šaliai pagal šią Sutartį, bus laikomi galiojančiais ir įteiktais tinkamai, jeigu yra gautas patvirtinimas apie gavimą arba išsiųsti registruotu paštu, faksu, el. paštu Šalių Sutartyje nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą. 
12.7. Jei pasikeičia Šalies adresas ir (ar) kiti kontaktiniai ar atsiskaitymo duomenys, Šalis privalo informuoti kitą Šalį apie įvyksiantį tokių duomenų pasikeitimą, pranešdama ne vėliau kaip prieš 3 (tris) darbo dienas. Jei Šalis nesilaiko pranešimo pareigos, laikoma, kad kita Šalis tinkamai įvykdė savo pareigas, jei jas vykdė remdamasi paskutiniais jai žinomais kontaktiniais ir (ar) atsiskaitymo duomenimis. 
12.8. Ši Sutartis pasirašyta kvalifikuotu elektroniniu parašu ir saugoma elektroninių ryšių priemonėmis. 
12.9. Neatskiriama šios Sutarties dalis yra priedas Nr. 1 „Techninė specifikacija, priedas Nr. 2 „Pirkimo rezultato priėmimo-perdavimo akto forma“ ir priedas Nr. 3 „Dalyvio pasiūlymas“. 

